ລັດວິສາຫະກິດ ໄຟຟ້າ ລາວ ກຳລັງປະເຊີນກັບ ບັນຫາໜີ້ສິນ ຫຼາຍຂຶ້ນ
ການຂະຫຍາຍຕາໜ່າງສາຍສົ່ງກະແສໄຟຟ້າໄປຮອດໄປເຖິງປະຊາຊົນແລ້ວ 1,010,100 ຄົວເຮືອນ ຄິດເປັນ 90 ເປີເຊັນຂອງຄົວເຮືອນທັງໝົດ.
ລັດວິສາຫະກິດໄຟຟ້າ ລາວ EDL ກຳລັງປະເຊີນກັບບັນຫາໜີ້ສິນຫຼາຍຂຶ້ນ ໂດຍມີສາ ເຫດມາຈາກການກູ້ຢືມເງິນຈາກຕ່າງປະເທດ ແລະ ຈັດເກັບຄ່າຊົມໃຊ້ໄຟຟ້າຈາກພາກ ລັດບໍ່ໄດ້ຕາມເປົ້າໝາຍ ທ່ານ ຄຳມະນີ ອິນທິລາດ ລັດຖະມົນຕີວ່າການກະຊວງພະລັງງານ ແລະ ບໍ່ແຮ່ ໃຫ້ການ ຍອມຮັບວ່າລັດວິສາຫະກິດໄຟຟ້າ ລາວ EDL ກຳລັງປະເຊີນກັບບັນຫາໜີ້ສິນເພີ່ມສູງ ຂຶ້ນນັບມື້ ໂດຍມີສາເຫດມາຈາກການກູ້ຢືນເງິນທຶນຈາກຕ່າງປະເທດ ເພື່ອນຳມາໃຊ້ເຂົ້າ ໃນການພັດທະນາແຫຼ່ງຜະລິດພະລັງງານໄຟຟ້າ ແລະ ການຂະຫຍາຍຕາໜ່າງສາຍສົ່ງ ກະແສໄຟຟ້າໃນປະເທດ ໂດຍຄຽງຄູ່ກັນນີ້ການຈັດເກັບຄ່າຊົມໃຊ້ໄຟຟ້າບໍ່ໄດ້ຕາມເປົ້າ ໝາຍນັ້ນ ກໍເປັນອີກບັນຫາໜຶ່ງທີ່ສຳຄັນ ໂດຍສະເພາະແມ່ນຄ່າຊົມໃຊ້ໄຟຟ້າໃນພາກລັດຖະບານນັ້ນ ຖືເປັນພາກສ່ວນທີ່ຈັດເກັບຄ່າຊົມໃຊ້ໄຟຟ້າບໍ່ໄດ້ຫຼາຍທີ່ສຸດ ດັ່ງທີ່ທ່ານ ຢືນຢັນວ່າ ໂດຍອີງຕາມລາຍງານຂອງລັດວິສາຫະກິດໄຟຟ້າ ລາວ ລະບຸວ່າການຊົມໃຊ້ພະລັງງານ ໄຟຟ້າສູງສຸດໃນທົ່ວປະເທດ ລາວ ໃນປີ 2015 ຢູ່ທີ່ລະດັບ 989 ເມກະວັດແລ້ວກໍເພີ່ມ ຂຶ້ນເປັນ 1,180 ເມກະວັດໃນປີ 2016 ຄິດເປັນອັດຕາການເພີ່ມຂຶ້ນເປັນ 20 ເປີເຊັນ, ແຕ່ສຳລັບໃນປີ 2017 ນີ້ກໍໝາຍຄວາມວ່າຕ້ອງການຊົມໃຊ້ໄຟຟ້າໃນ ລາວ ຈະເພີ່ມຂຶ້ນ ເປັນ 1,579 ເມກະວັດເພີ່ມຂຶ້ນ 60 ເປີເຊັນທຽບໃສ່ປີ 2015 ຫຼືເກີນກວ່າ 33 ເປີເຊັນ ທຽບໃສ່ປີ 2016 ໂດຍພາຍໃຕ້ສະພາບການດັ່ງກ່າວນີ້ຍັງເຮັດໃຫ້ຄາດໝາຍໄດ້ວ່າ ການ ຊົມໃຊ້ໄຟຟ້າໃນ ລາວ ຈະເພີ່ມຂຶ້ນເປັນ 2,862 ເມກະວັດໃນປີ 2020 ແລະ 7,093 ເມ ກະວັດໃນປີ 2030 ໂດຍໃນປັດຈຸບັນນີ້ ລາວ ມີແຫຼ່ງຜະລິດໄຟຟ້າດ້ວຍພະລັງງານນໍ້າ 41 ແຫ່ງ ແລະ ໂຮງຜະລິດໄຟຟ້າດ້ວຍພະລັງງານຄວາມຮ້ອນຈາກຖ່ານລິກໄນ 1 ແຫ່ງ ມີກຳ ລັງຕິດຕັ້ງລວມ 6,300 ເມກະວັດ, ສາມາດຜະລິດກະແສໄຟຟ້າໄດ້ 33,315 ລ້ານກິໂລ ວັດ/ໂມງຕໍ່ປີ ເພີ່ມຂຶ້ນເຖິງ 200 ເທົ່າ ທຽບໃສ່ປີ 1975 ທັງກໍຍັງປະກອບສ່ວນຢ່າງສຳຄັນ ເຂົ້າໃນການະພັດທະນາເສດຖະກິດ ລາວ ໃຫ້ຂະຫຍາຍຕົວໃນອັດຕາສະເລ່ຍ 7 ເປີເຊັນ ດ້ວຍ ສ່ວນການຂະຫຍາຍຕາໜ່າງສາຍສົ່ງກະແສໄຟຟ້າກໍໄປເຖິງປະຊາຊົນແລ້ວ 1,010,100 ຄົວເຮືອນ ຄິດເປັນ 90 ເປີເຊັນຂອງຄົວເຮືອນທັງໝົດ ຈຶ່ງຍັງເຫຼືອອີກ 122,800 ກວ່າຄົວ ເຮືອນ ທີ່ຈະຕ້ອງຂະຫຍາຍຕາໜ່າງສາຍສົ່ງກະແສໄຟຟ້າໄປໃຫ້ເຖິງທັງໝົດໃນປີ 2020 ຊຶ່ງຄາດວ່າຈະສາມາດບັນລຸເປົ້າໝາຍດັ່ງກ່າວໄດ້ຢ່າງເປັນຮູບປະທຳ ເພາະທາງການ ລາວ ທັງຂັ້ນສູນກາງ ແລະ ທ້ອງຖິ່ນ ໄດ້ລົງນາມໃນບັນທຶກຄວາມເຂົ້າໃຈຮ່ວມກັບບໍລິສັດເອກະຊົນ ລາວ ແລະ ຕ່າງຊາດ ກ່ຽວກັບ ການພັດທະນາແຫຼ່ງພະລັງງານໄຟຟ້າໄປແລ້ວ 357 ໂຄງການ ມີກຳລັງຕິດຕັ້ງລວມ 26,147 ເມກະວັດ ແລະ ຜະລິດກະແສໄຟຟ້າໄດ້ ລວມກັນເຖິງ 115,118 ລ້ານກິໂລວັດ/ໂມງຕໍ່ປີ ໂດຍລັດຖະບານ ລາວ ໄດ້ວາງເປົ້າໝາຍໄວ້ວ່າເຖິງປີ 2020 ຈະມີເຂື່ອນໄຟຟ້າທີ່ກໍ່ສ້າງ ແລ້ວສຳເລັດເພີ່ມຂຶ້ນອີກ 48 ໂຄງການ ຊຶ່ງຈະເຮັດໃຫ້ ລາວ ມີແຫຼ່ງຜະລິດພະລັງງານໄຟ ຟ້າເປັນ 90 ໂຄງການ ທີ່ມີກຳລັງຕິດຕັ້ງລວມ 14,000 ເມກະວັດ ທີ່ຜະລິດກະແສໄຟຟ້າ ໄດ້ເຖິງ 70,000 ລ້ານກິໂລວັດ/ໂມງຕໍ່ປີໃນປີ 2020 ອັນຖືເປັນບາດກ້າວສຳຄັນຂອງ ການພັດທະນາ ລາວ ໃຫ້ເປັນຜູ້ສົ່ງອອກພະລັງງານໄຟຟ້າລາຍໃຫຍ່ ກໍຄືການເປັນໝໍ້ໄຟ ຟ້າຂອງ ອາຊຽນ ໃນໄລຍະຕໍ່ໄປ ທັງນີ້ ລັດຖະມົນຕີພະລັງງານ ລາວ, ໄທ, ມາເລເຊຍ ແລະ ສິງກະໂປ ມີກຳນົດທີ່ຈະລົງ ນາມໃນບັນທຶກຄວາມເຂົ້າໃຈຮ່ວມວ່າດ້ວຍການເຊື່ອມຕໍ່ລະບົບສາຍກະແສໄຟຟ້າລະ ຫວ່າງກັນ ໃນມໍ່ໆນີ້ ຊຶ່ງກ່ອນໜ້ານີ້ທາງການຂອງທັງ 4 ປະເທດກໍໄດ້ຈັດທຳຂໍ່້ຕົກລົງຮ່ວມ ກັນສຳເລັດແລ້ວ